- Mazamure Maxaafa
- <
- 82
- >

82
Aasaafe Mazamure
1 Xoossi salon diza duulata kaaleththees;
xoossati ubbay shiiqiin
istta bolla pirdishe,*Xoossata hayssi ha qaalazi kawota, daannata, asa bolla dumma dumma ogera pirdizayta, kiitanchchatanne eeqa xoossata bessees.
2 «Intte awude gakkanawu
geella pirda pirdanee?
Iitatakka awude gakkanaas
maaddanee?
3 Wolqqay bayndaytassinne yi7otas
tuma pirda pirdite;
manqonne naaqettida asata
maata naagissite.
4 Daaburanchchatanne
metotanchchata ashshite;
iitata kusheppeka
istta woththi ekkite.
5 «Inttes aykko erateththinne
akeekay deenna;
intte dhuman simeretteeta;
biitta yochchati
ubbay qaaxxeettes.
6 «Tani inttena, ‹Intte xoossata;
intte ubbayka
Ubbaafe Dhoqqa Xoossa
nayta› gadis.Yoha 10:34
7 ‹Gido attiin intte
asi hayqqiza mala hayqqana;
Qasse hara halaqati kundiza mala
intteka kundana› gays» gees.
8 Abeet Xoossawu! Denda!
Sa7a bolla pirda;
kawoteththi ubbay neessa.

- Mazamure Maxaafa
- <
- 82
- >

*82:1 Xoossata hayssi ha qaalazi kawota, daannata, asa bolla dumma dumma ogera pirdizayta, kiitanchchatanne eeqa xoossata bessees.

82:6 Yoha 10:34

© 2024 TWFTW